ᱢᱚᱦᱚᱵᱩᱵᱟᱵᱟᱫᱽ ᱦᱚᱱᱚᱛ

ᱢᱚᱦᱚᱵᱩᱵᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱵᱮᱱᱟᱣᱮᱱ ᱞᱟᱦᱟ ᱨᱮ ᱱᱚᱶᱟ ᱦᱚᱱᱚᱛ ᱫᱚ ᱣᱟᱨᱟᱝᱜᱟᱞ ᱦᱚᱱᱚᱛ ᱨᱮ ᱢᱮᱥᱟ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱩᱨᱯᱮᱴ, ᱠᱦᱚᱢᱢᱟᱢ, ᱵᱷᱚᱫᱽᱨᱚᱫᱽᱨᱤ ᱠᱚᱴᱦᱟᱜᱩᱰᱮᱢ, ᱣᱟᱨᱟᱝᱜᱟᱞ ᱨᱩᱨᱟᱞ, ᱡᱚᱭᱚᱥᱚᱝᱠᱚᱨ ᱵᱷᱩᱯᱟᱞᱯᱟᱞᱞᱤ ᱟᱨ ᱡᱚᱱᱜᱟᱶ ᱦᱚᱱᱚᱛ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱫᱚᱨᱱᱟᱠᱟᱞ, ᱢᱚᱦᱚᱵᱩᱵᱟᱵᱟᱫᱽ, ᱢᱟᱨᱤᱯᱮᱰᱟ, ᱛᱷᱚᱨᱩᱨ ᱢᱩᱱᱤᱥᱤᱯᱟᱞᱤᱴᱤ (Municipalities) ᱢᱮᱱᱟᱜᱼᱟ ᱾

 ᱚᱛᱱᱚᱜ 
ᱱᱚᱶᱟ ᱦᱚᱱᱚᱛ ᱫᱚ ᱒,᱘᱗᱖ᱹ᱗᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱮᱞᱟᱠᱟ ᱫᱚ ᱵᱟᱹᱲᱛᱤ ᱠᱟᱛᱮ ᱥᱚᱢᱟᱱ ᱜᱮᱭᱟ, ᱢᱤᱫ ᱵᱟᱨ ᱴᱷᱟᱶ ᱨᱮ ᱜᱮ ᱰᱩᱝᱜᱽᱨᱤ ᱵᱩᱨᱩ ᱫᱷᱤᱨᱤ ᱢᱮᱱᱟᱜᱼᱟ ᱾ ᱟᱹᱰᱤ ᱵᱟᱹᱲᱛᱤ ᱴᱷᱟᱶ ᱨᱮ ᱜᱮ ᱪᱟᱥᱵᱟᱥ ᱦᱩᱭᱩᱜᱼᱟ ᱾ ᱵᱟᱭᱟᱨᱟᱢ ᱟᱨ ᱜᱟᱨᱞᱟ ᱢᱚᱱᱰᱚᱞ (mandals) ᱨᱮ ᱫᱚ ᱢᱮᱬᱦᱮᱫ ᱫᱷᱤᱨᱤ ᱟᱨ ᱠᱚᱭᱞᱟ ᱟᱹᱰᱤ ᱥᱟᱥᱛᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱵᱷᱮᱢᱩᱱᱤᱯᱟᱫᱟᱢ ᱡᱷᱚᱨᱚᱱ (waterfall) ᱟᱨ ᱮᱫᱩᱵᱟᱵᱷᱩᱞᱟ ᱡᱷᱚᱨᱚᱱ ᱢᱮᱱᱟᱜᱼᱟ ᱾ ᱵᱟᱭᱟᱨᱟᱢ ᱢᱚᱱᱰᱚᱞ ᱨᱮ ᱯᱟᱱᱰᱟᱵᱷᱩᱞᱟ ᱜᱩᱴᱟᱞᱩ ᱮᱢᱟᱱ ᱵᱩᱨᱩ ᱦᱚᱸ ᱢᱮᱱᱟᱜᱼᱟ ᱾ 

ᱱᱚᱶᱟ ᱦᱚᱱᱚᱛ ᱫᱚ ᱠᱩᱨᱟᱵᱷᱤ ᱵᱤᱨᱵᱷᱚᱫᱽᱨᱟ ᱥᱣᱟᱢᱤ ᱢᱩᱸᱫᱽᱨᱤ ᱞᱟᱹᱜᱤᱫ ᱛᱮ ᱦᱚᱸ ᱯᱷᱮᱢᱚᱥ (famous) ᱜᱮᱭᱟ ᱾ 

 ᱦᱚᱲ ᱮᱞ 
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱗᱗᱔,᱕᱔᱙ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱕᱐ᱹ᱑᱐% ᱠᱚᱲᱟ ᱟᱨ ᱑᱙ᱹ᱙% ᱫᱚ ᱠᱩᱲᱤ ᱠᱟᱱᱟ ᱠᱚ ᱾ ᱱᱚᱶᱟ ᱦᱚᱱᱚᱛ ᱨᱤᱱ ᱵᱟᱹᱲᱛᱤᱜᱟᱱ ᱦᱚᱲ ᱜᱮ ᱟᱹᱛᱩ ᱫᱤᱥᱚᱢ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ, ᱚᱱᱠᱟᱛᱮ ᱟᱹᱛᱩ ᱫᱤᱥᱚᱢ ᱨᱮ ᱙᱐ᱹ᱑᱔% ᱦᱚᱲ ᱟᱨ ᱥᱚᱦᱚᱨ ᱱᱟᱜᱽᱨᱟᱦᱟ ᱨᱮ ᱙ᱹ᱘᱖% ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱥᱟᱭᱠᱚᱨᱟ ᱫᱚ ᱕᱗ᱹ᱑% ᱢᱮᱱᱟᱜᱼᱟ , ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱫᱚ ᱖᱖ᱹ᱖᱕% ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱾ ᱱᱚᱶᱟ ᱨᱮ ᱟᱹᱫᱤᱵᱟᱹᱥᱤ ᱦᱚᱲ ᱜᱮ ᱰᱮᱦᱮᱨ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱞᱟᱢᱵᱟᱰᱟ ᱟᱹᱫᱤᱢ ᱡᱟᱹᱛ ᱓᱗ᱹ᱘% ᱢᱮᱱᱟᱜ ᱠᱚᱣᱟ ᱾

 ᱪᱟᱪᱞᱟᱣ ᱠᱷᱚᱸᱰ 
ᱱᱚᱶᱟ ᱦᱚᱱᱚᱛ ᱨᱮ ᱵᱟᱨᱭᱟ ᱠᱷᱟᱡᱽᱱᱟ ᱠᱷᱚᱸᱰ ᱢᱮᱱᱟᱜᱼᱟ, ᱢᱚᱦᱚᱱᱩᱵᱟᱵᱟᱫᱽ ᱟᱨ ᱛᱷᱚᱨᱩᱨ ᱾ ᱱᱚᱶᱟ ᱟᱨᱦᱚᱸ ᱑᱖ ᱜᱚᱴᱟᱝ ᱦᱩᱰᱤᱧ-ᱠᱷᱚᱸᱰ (mandal) ᱨᱮ ᱦᱟᱹᱛᱤᱧ ᱟᱠᱟᱱᱟ ᱾ 

 ᱦᱩᱰᱤᱧ ᱠᱷᱚᱸᱰ 
ᱱᱚᱶᱟ ᱦᱚᱱᱚᱛ ᱨᱮ ᱑᱖ ᱜᱚᱴᱟᱝ ᱦᱩᱰᱤᱧ-ᱠᱷᱳᱸᱰ ᱢᱮᱱᱟᱜᱼᱟ, ᱚᱱᱟ ᱨᱮᱱᱟᱜ ᱞᱤᱥᱴᱤ ᱞᱟᱛᱟᱨ ᱨᱮ ᱮᱢ ᱮᱱᱟ ᱾

 ᱢᱚᱦᱚᱵᱩᱵᱟᱵᱟᱫᱽ
 ᱠᱩᱨᱟᱵᱷᱤ
 ᱠᱮᱥᱟᱢᱩᱫᱽᱨᱟᱢ
 ᱫᱚᱨᱱᱟᱠᱟᱞ
 ᱜᱩᱫᱩᱨ
 ᱠᱚᱴᱷᱟᱜᱩᱫᱟ
 ᱜᱚᱝᱜᱟᱨᱟᱢ
 ᱵᱟᱭᱭᱟᱨᱟᱢ
 ᱜᱟᱨᱞᱟ
 ᱪᱤᱱᱱᱟᱜᱩᱫᱩᱨ
 ᱫᱟᱱᱛᱷᱟᱞᱟᱯᱟᱞᱮ
 ᱛᱷᱚᱨᱩᱨ
 ᱱᱮᱞᱤᱠᱩᱫᱩᱨ
 ᱢᱟᱨᱤᱯᱮᱫᱟ
 ᱱᱟᱨᱥᱤᱢᱦᱩᱞᱟᱯᱮᱴ
 ᱯᱮᱫᱽᱫᱟᱵᱷᱟᱝᱜᱟᱨᱟ

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 
ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ